CELEX: 32011D0505(01)
Language: et
Date: 2011-05-04 00:00:00
Title: Komisjoni otsus 4. mai 2011 , Euroopa intelligentsete transpordisüsteemide nõuanderühma moodustamise kohta

5.5.2011   
            
            
               ET
            
            
               Euroopa Liidu Teataja
            
            
               C 135/3
            
         KOMISJONI OTSUS
   4. mai 2011,
   Euroopa intelligentsete transpordisüsteemide nõuanderühma moodustamise kohta
   2011/C 135/03
   EUROOPA KOMISJON,
   võttes arvesse Euroopa Liidu toimimise lepingut
   võttes arvesse Euroopa Parlamendi ja nõukogu 7. juuli 2010. aasta direktiivi 2010/40/EL, mis käsitleb raamistikku intelligentsete transpordisüsteemide kasutuselevõtmiseks maanteetranspordis ja liideste jaoks teiste transpordiliikidega, (1) eriti selle artiklit 16,
   ning arvestades järgmist:
   
               (1)
            
            
               Direktiivi 2010/40/EL artiklis 16 on nõutud, et komisjon moodustaks Euroopa intelligentsete transpordisüsteemide nõuanderühma, kes annaks talle nõu intelligentsete transpordisüsteemide liidus kasutuselevõtmise ja kasutamise äriliste ja tehniliste aspektide kohta.
            
         
               (2)
            
            
               Seepärast on vaja moodustada selline intelligentsete transpordisüsteemide valdkonna eksperdirühm ning määrata kindlaks selle ülesanded ja struktuur.
            
         
               (3)
            
            
               Euroopa intelligentsete transpordisüsteemide nõuanderühm peaks andma komisjonile nõu intelligentsete transpordisüsteemide liidus kasutuselevõtmise ja kasutamise äriliste ja tehniliste aspektide kohta.
            
         
               (4)
            
            
               Euroopa intelligentsete transpordisüsteemide nõuanderühm peaks koosnema asjakohaste intelligentsete transpordisüsteemide teenuste pakkujatest, kasutajate ühenduste, transpordiettevõtjate ja rajatiste käitajate, tootjate, sotsiaalpartnerite, kutseliitude, kohalike omavalitsuste ning teiste asjakohaste foorumite kõrgetasemelistest esindajatest.
            
         
               (5)
            
            
               Euroopa intelligentsete transpordisüsteemide nõuanderühma liikmete jaoks tuleks ette näha teabe avaldamise eeskirjad.
            
         
               (6)
            
            
               Liikmete isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (2).
            
         
               (7)
            
            
               Asjakohane on määrata ajavahemik, mille jooksul käesolevat otsust kohaldatakse. Komisjon kaalub sobival ajal selle ajavahemiku pikendamist,
            
         ON TEINUD JÄRGMISE OTSUSE:
   Artikkel 1
   Reguleerimisese
   Käesolevaga moodustatakse intelligentsete transpordisüsteemide valdkonna eksperdirühm (edaspidi „Euroopa intelligentsete transpordisüsteemide nõuanderühm”).
   Artikkel 2
   Ülesanded
   Euroopa intelligentsete transpordisüsteemide nõuanderühma ülesanded on järgmised:
   
               a)
            
            
               aidata komisjonil valmistada ette spetsifikatsioonid, mis tuleb vastu võtta delegeeritud õigusaktidena intelligentseid transpordisüsteeme käsitleva direktiivi alusel, esitades eelkõige arvamuse nendega seotud tehniliste ja äriliste aspektide kohta;
            
         
               b)
            
            
               jälgida poliitikasuundumusi intelligentsete transpordisüsteemide valdkonnas ning nõustada ja juhendada komisjoni kõigis teistes (spetsifikatsioonidega kaudselt seotud) küsimustes, mis hõlmavad intelligentsete transpordisüsteemide liidus kasutuselevõtmist ja kasutamist;
            
         
               c)
            
            
               vahetada intelligentsete transpordisüsteemide kasutuselevõtmise ja tööga seotud kogemusi ja häid tavasid.
            
         Artikkel 3
   Konsulteerimine
   Komisjon võib konsulteerida Euroopa intelligentsete transpordisüsteemide nõuanderühmaga kõigis küsimustes, mis on seotud intelligentsete transpordisüsteemide liidus kasutuselevõtmise ja kasutamisega, ja julgustab rühma liikmeid tegema ettepanekuid uute aruteluteemade kohta.
   Artikkel 4
   Liikmesus ja liikmeks saamine
   1.   Euroopa intelligentsete transpordisüsteemide nõuanderühmas on 25 liiget.
   2.   Liikmed on:
   
               —
            
            
               isikud, kes on määratud esindama sidusrühmade ühiseid huvisid konkreetses poliitikavaldkonnas; nad ei esinda üksikut sidusrühma,
               või
            
         
               —
            
            
               organisatsioonid selle sõna laiemas tähenduses, sh äriühingud, ühendused, valitsusvälised organisatsioonid, ametiühingud, ülikoolid, teadusasutused, ELi ametid ning rahvusvahelised organisatsioonid.
            
         3.   Liikmed määrab ametisse liikuvuse ja transpordi peadirektoraadi peadirektor direktiivi 2010/40/EL artiklis 16 loetletud sidusrühmi esindavate spetsialistide või organisatsioonide hulgast, kellel on pädevus artiklites 2 ja 3 osutatud valdkondades ja kes on vastanud kandideerimiskutsele.
   4.   Liikmed nimetatakse ametisse kolmeks aastaks. Nad jäävad ametisse kuni oma ametiaja lõpuni. Nende ametiaega võib pikendada.
   5.   Komisjon või tema talitused koostavad reservnimekirja sobivatest kandidaatidest, keda võib kasutada sobivate asendajate määramiseks. Komisjon või tema talitused küsivad enne taotlejate nimede nimekirja lisamist nendelt nõusoleku.
   6.   Selliste liikmeste asemele, kes ei suuda enam Euroopa intelligentsete transpordisüsteemide nõuanderühma aruteludele tõhusalt kaasa aidata, kes astuvad tagasi või kes ei vasta käesoleva artikli lõikes 3 või Euroopa Liidu toimimise lepingu artiklis 339 sätestatud tingimustele, võib ülejäänud ametiajaks määrata asendaja.
   7.   Rühma liikmete nimed avaldatakse komisjoni eksperdirühmade ja muude sarnaste üksuste registris (edaspidi „register”) (3).
   8.   Isikuandmeid kogutakse, töödeldakse ja need avaldatakse vastavalt määrusele (EÜ) nr 45/2001.
   Artikkel 5
   Tegevus
   1.   Euroopa intelligentsete transpordisüsteemide nõuanderühma juhib komisjoni esindaja.
   2.   Kokkuleppel komisjoni talitustega võib Euroopa intelligentsete transpordisüsteemide nõuanderühm luua allrühmi, kes tegelevad konkreetsete küsimustega Euroopa intelligentsete transpordisüsteemide nõuanderühmaga kooskõlastatud volituste alusel. Sellised allrühmad saadetakse laiali kohe, kui nende ülesanded on täidetud.
   3.   Komisjoni esindaja võib kutsuda Euroopa intelligentsete transpordisüsteemide nõuanderühma töös ajutiselt osalema väliseksperte, kes on pädevad rühma või allrühma konkreetses päevakorraküsimuses. Lisaks võivad komisjoni esindajad anda üksikisikutele või organisatsioonidele vaatleja staatuse.
   4.   Eksperdirühma liikmed ja nende esindajad ning kutsutud väliseksperdid ja vaatlejad järgivad aluslepingutes ja nende rakenduseeskirjades sätestatud ametisaladuse hoidmise kohustust ning komisjoni otsuse 2001/844/EÜ, ESTÜ, Euratom (4) lisas ELi salastatud teabe kaitseks sätestatud turvaeeskirju. Juhul kui nad kõnealuseid kohustusi ei täida, võib komisjon võtta kõik asjakohased meetmed.
   5.   Eksperdirühmade ja allrühmade koosolekud toimuvad komisjoni ruumides. Komisjon tagab rühmale sekretariaaditeenused. Komisjoni ametnikud, kes tunnevad tegevuse vastu huvi, võivad osaleda Euroopa intelligentsete transpordisüsteemide nõuanderühma või selle allrühmade koosolekutel.
   6.   Euroopa intelligentsete transpordisüsteemide nõuanderühm võtab eksperdirühmade standardtöökorra alusel vastu oma töökorra.
   7.   Komisjon avaldab Euroopa intelligentsete transpordisüsteemide nõuanderühma tegevuse kohta asjakohast teavet kas registri kaudu või registrist asjakohasele veebisaidile viitava lingi kaudu.
   Artikkel 6
   Koosolekutega seotud kulud
   1.   Euroopa intelligentsete transpordisüsteemide nõuanderühma tegevuses osalejatele ei maksta osutatud teenuste eest tasu.
   2.   Komisjon hüvitab sõidu- ja elamiskulud, mis osalejatel Euroopa intelligentsete transpordisüsteemide nõuanderühma tegevuses osalemiseks kanda tuleb, komisjonis kehtiva korra kohaselt.
   3.   Kulud hüvitatakse nende summade piires, mis on iga-aastase vahendite eraldamise korra kohaselt selleks otstarbeks eraldatud.
   Artikkel 7
   Kohaldamistähtpäev
   Käesolevat otsust kohaldatakse kuni 27. augustini 2017.
   
      Brüssel, 4. mai 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 207, 6.8.2010, lk 1.
   
      (2)  EÜT L 8, 12.1.2001, lk 1.
   
      (3)  Liikmed, kes ei soovi oma nime avalikustamist, võivad taotleda erandi tegemist nimetatud reeglist. Eksperdirühma liikme nime mitteavalikustamise taotlus loetakse õigustatuks juhul, kui selle avaldamine võib ohustada liikme turvalisust, terviklikkust või tema eraelu puutumatust.
   
      (4)  Komisjoni otsus 2001/844/EÜ, ESTÜ, Euratom, 29. november 2001, millega muudetakse komisjoni kodukorda (EÜT L 317, 3.12.2001, lk 1).